section_heading: Povijest
paragraph_text: Deset kilometara od današnjeg središta grada, na obali (današnja četvrt La Alcudia), bilo je mjesto gdje su Grci iz grada Helice u Aheji osnovali koloniju Helike oko 600. pr. Kr. Koloniju su kasnije osvojili Iberi i nazvali ju Ilici. Tijekom Punskih ratova osvajali su je Kartažani i Rimljani, a kasnije je postala rimskom kolonijom. Nakon kratke vlasti Bizantskog Carstva, grad osvajaju Goti koji u njoj osnivaju biskupiju. mini|150px|lijevo|<center>dama iz Elchea, Iberijska skulptura iz 4. st. pr. Kr. Elche je izgubio važnost za vrijeme maurske okupacije i središte grada se premješta sjeverno, na današnju lokaciju. Jakov II. Aragonski je osvojio grad tijekom rekonkviste u 13. stoljeću i grad je otpočeo rasti sve do 18. stoljeća.